Ihmisen aivoissa on noin 100 miljardia neuronia.
Yksin näiden neuronien ansiosta aivoihimme mahtuu
yhtä paljon tietoa tietoa kuin muistitikulle.
Onneksemme neuronien yhdistyminen
luo verkon, joka lisää eksponentiaalisesti aivojen tallennuskapasiteettia.
Täällä ylhäällä on niin rauhallista.
Totta.
Mahtavaa.
Kartan mukaan
- vesiputous on mutkan takana. - Selvä.
Itse asiassa kyseinen prosessi luo niin paljon tilaa,
että voimme varastoida kolmea miljoonaa videotuntia vastaavan määrän tietoa.
Ei vesiputousta.
Luinko väärin?
- Tuo on vesiputous, vai mitä? - Kyllä.
Mutta kartan mukaan tämä reitti on kohtuullisen vaativa.
Anteeksi. Tämän piti olla mukava vapaapäivä.
Minulla on hauskaa.
Mutaa kengissä, raitista ilmaa.
Nautimme ulkoilmasta. Mennään.
Miksemme muista kaikkea, mitä yritämme painaa mieleemme?
OLETKO PELASTANUT HENGEN TÄNÄÄN?
"Sykkyräsuolen resektion jälkeen
potilas tarvitsee todennäköisimmin mitä vitamiinia lisäravinteena?"
B12:ta. Kierros alkaa pian. Ette ehdi juoda kahvia.
Eilen hän huusi minulle, koska menin vessaan.
Kaikki hermoilevat huomisen ABSITE-kokeen vuoksi.
Tai koska hän ei saa seksiä.
En minäkään saa.
Neljä kahdeksankymmentäviisi.
Teddy lähetti lisärahoitusta. Saitko?
Aivan.
Lompakkoni on täällä jossain.
Minä maksan. Haluatko aamiaista?
Syön liikaa näitä mantelicroissanteja.
Ei sinun tarvitse.
Tiedän mutta haluan.
- Tässä. Saat pitää loput. - Kiitos.
Mitä?
Hän osti minulle kahvin.
Ehkä hän oli ystävällinen.
Tai outo.
Minulla ei ole aikaa tällaiseen.
Tri Wagner radiologian osastolle.
Olen lähettänyt viestejä.
Olen palveluksessasi tänään.
- Voimme ehkä siirtää hra Quintin... - Voitko...
Harjoittelen puhetta mielessäni.
Lopetan yleislääketieteen, kun hän tulee.
Altman on vapaalla.
Ei. Mitä?
Harjoittelin puhetta koko yön.
Kanavoi energiasi hyväksymällä hra Quintin siirto tarkkailuyksikköön.
Ja rva Valenti näyttää yhä turvonneelta, joten voisit varata CT-kuvauksen.
Luitko hoitajan eilisiltaiset muistiinpanot?
Etkö muista, miten tämä toimii?
Minä annan sinulle käskyjä.
- Mene tekemään kaikki tuo. - Mitä sinä sitten teet?
Hermoilen miettiessäni, miten hitaasti erikoistuvani toimii.
Paska valuu alaspäin, Schmitt. Mene.
Ja he ihmettelevät minun äänensävyäni.
Väistäkää.
Tein vielä iltamyöhällä peräsuolentähystyksiä.
Olisit varoittanut, että jätät Helmin.
En jättänyt ketään. Tarvitsin vain tilaa.
Vauhtia.
- Hän on todella kärttyinen. - Toimintalokini on valmis.
Anteeksi, että kesti. Opiskelin ABSITEeen...
Anna se minulle, Griffith.
Se pitäisi antaa minulle tai Schmittille,
mutta miksi noudattaisit sääntöjä nyt?
Onnittelut.
Alle kahdessa kuukaudessa olette asentaneet useita valtimokanyylejä,
pleuradreenejä ja tehneet muita vaativia toimenpiteitä.
Tiedän, että ette olisi halunneet sitä,
mutta palasitte perusasioiden äärelle,
toimitte yhdessä ja voitte siirtyä eteenpäin.
Pääsemmekö takaisin leikkaussaliin?
Välittömästi.
Odota, saisinko osallistua Dorianin...
Hoidin häntä ensimmäisestä päivästä alkaen.
Olenko antanut ymmärtää, että tämä on demokratia?
Helm.
Griffith ja Adams, Dr. Baileyn apuna.
Millin Shepherdin apuna.
Yasuda, Ndugu. Kwan, Lincoln.
Opiskelkaa tilaisuuden tullen tänään.
Jos ette saa yli 30 prosenttipistettä
huomisessa kokeessa,
Joe's etsii työntekijöitä.
Pidin siitä työstä, joten tuo osui hänen nilkkaansa.
Pysykää ajan tasalla, älkääkä tappako ketään leikkaussalissa.
Joo.
Menkää.
Mitä kuuluu?
Keuhkoni on painunut kasaan, mutta hiukset ovat hyvin, joten...
Selvä. Yasuda.
Emmy Chen, 16, synnynnäinen kystinen fibroosi.
Otettu sisään jatkuvan vasemman ilmarinnan vuoksi.
Saa Mucomystia, ja hänellä on kahden litran nenäkanyyli.
Olen voinut paljon pahemminkin.
Huomenna hänelle tehdään videoavusteinen toraskopia,
jonka avulla kohotetaan keuhkojen ja rintakehän ulkopintaa.
En suostu siihen.
Olemme puhuneet tästä.
- Sinä ja vanhempasi suostuitte. - Minun kehoni ja valintani.
Sanon vielä kerran, että sanonta ei mene noin.
Ja keuhkostasi vuotaa ilmaa rintaasi,
joten kuuntele tri Ndugua.
- Hei, Caroline. - Hei.
Olen tri Beltran. Tämä on tri Millin.
Minä olen Emmy.
Valitettavasti pediatria on täynnä,
joten tervetuloa Emmyn maailmaan. Me vain elämme siinä.
- Taidat olla Diane. Miten matka meni? - Mukavasti.
Kiitos, että otitte meidät vastaan.
Tukiryhmämme on kehunut teitä.
Toivottavasti olen maineeni arvoinen.
Saanko katsoa?
Olet parempi kuin ensimmäinen lääkäri. Hän oli tosi tuomitseva.
Tämä on turvallinen tila.
Kuulemme sinua Emmy.
Lääkäri tuomitsi minut, koska olen trans.
Suurin osa lääkäreistä on kamalia.
Kiitos, Emmy.
Millin, ole hyvä.
Caroline Early, 14,
jatkuvaa kipua vasemman polven takana.
Toisaalla tehdyssä ultraäänessä näkyi lipooma,
leikkausaika varattu täksi päiväksi.
Edellisistä kuvista on jo hetki,
joten tehdään MRI-kuvaus ja ultraääni,
ja varmistetaan, että kaikki on huomioitu,
- Selvä. - Palaamme pian.
Kiitos.
Tri Griffith, ole hyvä.
Dorian Cardenas, 55:s sairaalapäivä, siirretty...
Viideskymmeneskuudes.
Siirretty takaisin teholle toistuvan verenmyrkytyksen
ja entrokutaanisen fistelin vuoksi. Hoidettu suonensisäisin antibiootein.
On toipunut infektiosta.
Tänään suoritetaan laparotomia ja fistelin poistaminen.
Tämä on hyvä päivä. Oletko valmis leikkaukseen?
Vastaako kukaan tuohon "kyllä"?
Saanko tutkia vatsasi?
Ihan sama.
Kolmesataakaksikymmentä kuutiosenttiä yön aikana.
Miten leikkaus tehdään?
Dorianin iho ja ohutsuoli ovat kiinni toisissaan.
Tänään irroitamme ne toisistaan
ja samalla yritämme poistaa avanteen.
Hetkinen. Niinkö?
Olet nuori.
Ravitsemusmarkkerisi näyttävät hyvältä, joten yritämme.
Askeleen lähempänä juustohampurilaista.
Uskon, kun syön sen.
Ei ehkä kannata etsiä vesiputousta.
Tämä puu näyttää tutulta.
Kierrämmekö kehää?
Rosie!
- Rosie! - Isä, auta!
Auta, ole kiltti. Nilkkani.
Mitä tapahtui?
- Tyttäreni putosi. Auttakaa. - Tuliko joku? Voivatko he auttaa?
Rosie, olen Owen. Tämä on vaimoni, Teddy.
Olemme lääkäreitä. Keksimme jotakin.
Selvä. Ei verkkoa. Menen alas soittamaan hätänumeroon.
Rosie, liikkuvatko kätesi ja jalkasi?
Kyllä, mutta nilkkaani koskee.
Älä laske painoa sen varaan. Pysy rauhallisena.
Vitsailetko?
Huumorintaju on tallella.
Kun saamme yhteyden metsänvartijoihin, apu saapuu 10 minuutissa.
- Olen kielekkeellä! - Pysy paikallasi.
- Isä! - Olen tässä, kulta!
Odota. Yritämme saada apua.
- Miten pääsen pois täältä? - Odota! Autan sinut ylös!
- Mitä sinä teet? - Tulen sinne!
- Odota! - Isä, ei!
Ei!
GREYN ANATOMIA
- Joseph, oletko kunnossa? - Voi luoja.
Jalassani on haava.
Melko paha!
- Rosie, käy katsomassa. - Selvä.
En pysty. Olemme valtavan pudotuksen reunalla!
- Kerro, mitä näet. - Voi luoja. Selvä.
Veri pulppuaa.
Pulppuaako se hitaasti ja tasaisesti?
Se pulppuaa!
Yritetään tyrehdyttää verenvuoto.
- Onko apua tulossa? - Ei vielä.
Sinun on yritettävä auttaa häntä ennen sitä.
Vuodon tyrehdyttämisessä on kolme kohtaa:
paina haavaa, pakkaa se ja laita kiristysside.
En edes halunnut tulla tälle typerälle vaellukselle!
Kuuntele minua. Onko sinulla paita, jota voit käyttää?
Riisu se ja paina sillä isäsi haavaa.
Selvä.
Olen pahoillani.
No niin.
Odota. Odota.
Tästä ei ole hyötyä.
Laita haavaan kangasta. Voit käyttää samaa paitaa.
Tunge se kokonaan haavan sisään.
Ja sido se mahdollisimman tiukasti.
Kuulostaa epähygieeniseltä.
- Ei ole vaihtoehtoa. - Selvä.
- Rosie. - Selvä.
- Kangas on sisällä. - Hyvä.
Paina niin lujaa kuin pystyt. Paina tasaisesti haavan päältä.
Selvä.
No niin.
Oletko yhä siellä?
Olen. Pysyn tässä.
Vauhtia, Teddy.
Tämä on pian ohi.
Yritä olla liikkumatta.
Mikä kestää? Tämä on tuskallista.
Caroline, tykkäätkö lyödä vetoa?
En tiedä. Ehkä.
Jos emme ole valmiita, kun olet laskenut sataan,
maksan sinulle sata dollaria.
Voisin ostaa valtavan määrän kirjontalankaa.
- Tykkäätkö käsitöistä? - Teen ystävyysrannekkeita.
Yleensä hyppytunnilla.
Pienten solmujen solmiminen auttaa minua keskittymään.
Ystäväsi ovat onnekkaita, kun tykkäät tehdä heille hienoja koruja.
- Alan laskea! - Myöhäistä. Olemme valmiit.
Nyt voit rentoutua.
Mitä kuvissa näkyy?
Siinä ei ole riittävästi rasvakudosta ollakseen lipooma.
Hermo kulkee sen lävitse. Onko tuo neurofibrooma?
En lyönyt vetoa sen puolesta.
Mikä seuraavista on ehdoton vasta-aihe TPA:n antamiselle?
Verenpainetauti, hiljan tehty selkäydinleikkaus vai...
En halua opiskella nyt.
Opiskelu rauhoittaa. Jännittää olla taas leikkaussalissa.
Entä sinua?
Ei.
Lonkan tekonivelleikkaus siirtyi. Voit siis opiskella.
Mitä sinä teet?
Korjaan sukkaa.
- Sinulla on ABSITE-koe huomenna. - Niin.
Et halunnut tehdä leikkausmuistiinpanoja, koska halusit opiskella.
Arvostan saamaani aikaa.
Ja käytät sen sukan korjaamiseen.
Niin, tämä on...
- Tämä on... - Onnensukka?
Olisko se outoa?
Olet Serena Williams.
En ymmärrä.
Hän ei vaihda sukkia turnauksen aikana.
Hän ei edes pese niitä, jos hän voittaa.
Monella urheilijalla on onnensukat tai -shortsit tai -parta.
Olet hyvässä seurassa, Kwan.
Mutta sinulla on yksi ongelma.
Tarvitset muistiinpanot?
En.
Sideharso.
Se ei ole riittävän vahva.
Anna, kun katson.
Vamma näyttää hyvänlaatuiselta, mutta...
Aina on jokin "mutta".
Hei!
Valitettavasti se ei ole lipooma, kuten lääkärisi luuli.
Se on luultavasti neurofibrooma.
Se on spontaania kasvua hermokudoksessa,
ja se voi vaurioittaa hermoa.
Siksi sinulla on kipuja.
- Voiko se silti poistaa? - Kyllä.
Tarvitsemme neurokirurgin apua,
ja siksi ystäväni tri Shepherd on paikalla.
Hei, Caroline.
Hei.
Onko...
Kaikella kunnioituksella,
mutta tulimme Texasista, jotta tri Beltran auttaisi meitä.
Puhuimme lääkärien määrän rajoittamisesta, jotta Carolinella olisi helpompaa.
Tiedän.
Mutta tarvitsemme taitavan kirurgin, jotta neurokudos ei vahingoitu.
Olen tehnyt tri Shepherdin kanssa monesti yhteistyötä, ja hän on paras.
Antaisin hänen operoida minut.
Lisäksi hän on hyvä Gem Crushissa.
En tiedä. Tämä ei ollut suunnitelma.
Voit kieltäytyä.
Voimmeko miettiä hetken?
Älä ota tätä henkilökohtaisesti.
- En tietenkään. - Saatte miettiä.
Melkein faskian läpi.
No niin.
Katsotaan, mitä löytyy.
Hemmetti.
Griffith, Adams.
Mikä tuo on? Ovatko nuo kiinnikkeitä?
- Se on kuin jättimäinen arpikudos. - Joka tunnetaan nimellä?
Jäätynyt vatsa. Miksei tätä näkynyt kuvissa?
Joskus jäätyneen vatsan huomaa vasta, kun se on suoraan edessä.
Leikkauksesta tulee pitkä.
Jos te kaksi haluatte
opiskella kokeeseenne, niin jokainen täällä ymmärtää.
Mutta kertokaa se nyt.
Doriania ei saa häiritä.
Eikä minua saa häiritä.
Valmistautukaa siis.
Suorat sakset.
Tarvitsen vetoa.
- Miltä se näyttää? - Voi luoja.
Paremmalta, mutta veri vuotaa sidoksen läpi.
Pääsin läpi. Apua on tulossa.
Missä isä on?
Ei voi olla totta. Loukkaantuiko hän?
En näe täältä, mutta Rosien mukaan jalassa on haava.
- Verta, mahdollinen reisiluun vamma. - Verta on kaikkialla! Mistä sitä riittää?
Voisin yrittää mennä alas ja...
Jos loukkaannut, ensihoitajat joutuvat kutsumaan toisen ryhmän. Ei.
Hän saattaa kuolla. Hän tarvitsee...
Rosie, onko sinulla vyötä?
Minulla on joogahousut.
Eli ei ole.
- Onko sinulla mitään remmiä? - Minulla on vyölaukku.
Saatko hihnan irti?
- Saan. - Se toimii.
Teet kiristyssiteen isäsi jalkaan.
Kierrä se jalan ympärille haavan yläpuolelle
ja sido se mahdollisimman kireälle.
Ei hätää.
No niin.
- Anteeksi. Valmista tuli. - Näetkö tikkuja?
- Tällä on yksi. - Sido tikku kiristysiteen solmun kohdalle.
Kierrä tikkua, jotta side kiristyy.
- Rosie. - Selvä.
Kierrän.
- Se kiristyy. - Hienoa.
Jatka, kunnes verenvuoto loppuu.
Se taisi...
Se taisi loppua.
Hienoa, Rosie. Pidä sitä paikallaan.
Apua on tulossa. Koettakaa kestää.
No niin Griffith, ota Metzit.
Sinä saat poistaa kiinnikkeet.
En ole varma, mihin kiinnikkeet loppuvat ja mistä suoli alkaa.
Haluatko, että muutan mieleni?
Metzit, kiitos.
No niin. Varovasti.
Yksi kerros kerrallaan.
Menet vain niin syvälle kuin näytän.
Selvä.
- Hyvä. - Tämä leikkaus ei ole juurikaan edennyt.
Griffith pärjää hienosti.
Kannattaako meidän jatkaa?
Dorianilla on ollut useita komplikaatiota.
Emme edes näe.
Jos jatkat, voit aiheuttaa lisävaurioita.
Hän oli kuollut ensimmäisenä päivänään. Kwan piteli hänen sydäntään.
Hänellä on ollut useita verenmyrkytyksiä.
Olen leikannut hänet, ja hän on yhä täällä.
Hän ei luovuta. Joten
minäkään en luovuta.
Hoidan hommat loppuun ja hoidan tämän loppuun.
Hyvä on.
No niin.
No niin, Griffith.
He tulivat kaukaa tapaamaan sinua. Varmasti imartelevaa.
Raivostuttavaa.
Carolinen ei kuuluisi joutua matkustamaan löytääkseen häntä kunnioittavan lääkärin.
Etkö halunnut jäädä Texasiin auttamaan lapsia?
Vaikka en pidä tilanteesta,
niin heidän on turvallisempaa tulla tapaamaan minua tänne.
Ilmapiiri on todella vihamielinen.
Omituiset katseet ja mikroaggressio ovat pientä.
Yksi perhe oli laittamassa transpojalleen luotiliiviä,
kun tämä tuli tapaamaan minua.
Se on...
Sitä on vaikea selittää.
Toivottavasti Carolinen äiti puhuu tyttärelleen.
Ja Emmy pysyy hiljaa.
Onko Emmy Cheniä näkynyt? Hän ei ole huoneessaan.
- Hän on melkoinen kulkuri. - Kiitos varoituksesta.
- Autatteko löytämään hänet? - Valmistelemme potilasta.
Ette, jos kyse on Carolinesta. Hänkin katosi.
Ei voi olla totta.
Elastinen side on aliarvostetuin sidos.
Se hillitsee turvotusta, lievittää kipua ja on kestävä sekä joustava.
Kaikkea, mitä sukalta voi toivoa.
- Millaiset ovat ompelutaitosi? - Tasaiset välit. Sopiva paine.
Hienoa. Millainen ommel?
Silkkinen 2-0. Vahva ja kestävä.
Sopii minulle. Aloitetaan.
Hra Quint siirretään nyt.
Tarkista hänen valkosolujensa määrä.
Etsi tri Wilson ja varmista, että hän tietää rva Pricen kolekystektomiasta.
Voinko osallistua siihen?
Kuulitko, mitä sanoin ennen kolekystektomiaa?
Käytännössä olen tri Ndugu apuna.
Paska valuu alaspäin.
Yasuda, näitkö tri Ndugu viestin?
On mentävä. Sori.
Emmy ja Caroline ovat kadonneet.
Ehkä he osallistuvat leikkaukseen.
Kuten kaikki siistit tyypit, mutta en minä.
Ainakin ehdit opiskella.
Minulla on valokuvamuisti. Minun ei tarvitse opiskella.
Haluan leikata. Olen ansainnut sen.
Oletko etuoikeutettu?
Sain lokini valmiiksi ajat sitten
ja jouduin odottamaan kärsivällisesti muita.
- Olitko muka kärsivällinen? - Olin.
Nyt kun kaikki haaskaeläimet ovat valmiita, en pääse millään mukaan.
Tämä on tuskallista.
Otan osaa kaikkien haaskaeläinten puolesta.
Etsikö Ndugu taukohuoneesta?
Olisivatko he livahtaneet sinne?
Emmy Chen ei yllätä minua.
Hän on ollut ongelmalapseni alusta saakka.
Kuulostat äidiltäni.
En ollut helppo lapsi.
Luulin, että hän simputti minua, kun aloitin täällä.
Hän kutsui minua kymmeniä kertoja näyttääkseen saman TikTok-videon.
Hänen vanhempansa ovat töissä,
heillä on kaksi muuta lasta, ja hän on paljon yksin.
Olen illallistanut usein hänen huoneessaan.
Hän on rasittava, mutta pidän hänestä.
Olin yhtä itsepäinen hänen iässään.
- Olisimme ehkä olleet ystäviä. - Luultavasti emme.
Oletko tosissasi? Tiedät, ettei ennen leikkausta saa syödä.
Hän tietää. Emme olle tyhmiä. Syömme nämä myöhemmin.
- Et olisi saanut nousta ylös. - Se on minun vikani.
Halusin välipalaa, eikä meillä ollut aikaa...
- Emmy! - Emmy!
- Oletko kunnossa? - Tarvitaan happea ja vuode.
Otan hänen päästään kiinni.
Älä luovuta.
Emmy.
AMBULANSSI
Hunt?
Joseph Scott, 47-vuotias mies. Tilanne: putosi luolaan.
Vasemmassa jalassa kiven aiheuttama pistohaava.
Menettänyt runsaasti verta. Haava pakattu ja kiristetty siteellä.
Ei muita vammoja eikä päävammaa.
Ja Altman.
Selvä. Mikä tilanne?
Rosie Scott, 19-vuotias nainen.
Tilanne: putosi samaan luolaan.
Vasemman nilkan vamma. Hereillä. Elintoiminnot vakaat.
- Miten isä voi? - Hän on vahva. Hän taistelee.
Tutkitaan hänen nilkkansa.
Viemme hänet leikkaussaliin. Isäsi on hyvissä käsissä.
Päivitämme tilanteen pian.
Melkoinen vapaapäivä.
Kwan, viedään hänet sisään.
Entä jos hän vihaa minua? Minä halusin lähteä huoneesta.
Hänellä ei ole hätää. Häntä hoidetaan.
Hengitä syvään.
Hyvä.
Tervetuloa takaisin.
No niin. Mennään.
Asennamme pleuradreeni nesteen imemiseksi.
Mikä hätänä? Pelottaako sinua? Kaikki järjestyy.
Ei. Pidä se naamalla. Yritän sanoittaa. Mikä hätänä?
Pelkäätkö, että ilmarinta on pahempi?
Pelkäätkö, ettet toivu?
Sinä toivut. Autan sinua.
Olen tässä. Samoin Caroline.
Olemme kaikki tässä. Olet turvassa.
Mutta kiinnitän sinuun seurantalaitteen.
- Kaikki on yhteydessä... - Hiljaa. Mietin.
Se ei onnistu.
Suolta pitäisi poistaa liikaa...
- Mutta sanoit... - Tiedän, mitä sanoin.
Mutta hänellä on paljon vähemmän suolta kuin arvelimme.
Avanteen ympärillä on haurasta suolta.
Kun leikkaamme tämän alueen ja saavutamme terveen suolen,
hänen tilansa pahenee entisestään.
Auttaisiko häntä lyhytsuolisyndroomalääkitys?
Ehkä, mutta hänellä ei ole riittävästi suolta, jotta TPN voitaisiin lopettaa.
Teimme kaiken tämän, ja nyt Dorian saa kaikki ravinteet
tiputuspussista koko loppuelämänsä ajan.
- Hän on kaksikymmentäkolme. - Adams.
Hänen maksansa pettää ennen kuin hän on 30.
Luuletko, etten tiedä sitä?
Luuletko, että se sopii minulle?
Kun kyseessä on lapsen lyhytsuolisyndrooma,
mikä seuraavista pidentää jäännössuolta 20 prosentilla?
Tri Griffith, leikkausali ei ole oikea paikka opiskella ABSITE-kokeeseen.
Poikittainen entroplastia.
STEP-toimenpide.
Kerro, mikä se on, Griffith.
Jäännössuoli leikataan siksak-muotoon.
Ja miksi se tehdään?
Suoli pitenee, ja imeytyminen helpottuu.
Mutta se ei ole hoitostandardi aikuiselle.
Koska suurin osa tutkimuksesta on tehty lapsilla.
Tämä mies on kokenut kaikkea epätavallista.
Muutetaan suunnitelmaa.
Adams, vaihda tri Webberin kanssa paikkaa.
Teemme STEP-toimenpiteen.
Seuraa minua. Noudata ohjeitani.
Tarvitsen GIA-nitojan ja useita latauksia.
Näillä on kiire. Ilmoita heidän verenpaineensa kahden tunnin välein.
Luulin, että tulet teho-osastolle poistamaan dreenit.
Tulin katsomaan paria synnyttänyttä äitiä.
Mutta sinulla on sininen asu.
Totta. Unohdin.
Kun vaihdan vaatteita,
unohdan edellisen päivän potilaani.
Kävin läpi muistiinpanosi.
Annoit puolet tehtävistäsi harjoittelijoille.
Valvoin heitä, koska se on tehtäväni. Entä sinä?
Jos et osaa poistaa dreeniä,
ärsyttävä asenteesi on ongelmistamme pienin.
Bailey ja Webber ovat leikkauksessa, joten hoidan myös heidän potilaitaan,
ja opiskelen ABSITEen.
Käytkö heidän kanssaan saman keskustelun?
Et ole vielä lopettanut.
Teit päätöksen 48 tuntia sitten
ja olet jo lähtenyt.
Äitisi sanoi, että sinulla on asiaa.
Niin.
En ole vieläkään päättänyt leikkauksesta.
Selvä. Onko sinulla kysyttävää?
Emmy on ollut poissa hetken.
Hänelle tehdään kokeita.
Teen hänelle rannekorun.
En tiedä hänen lempivärejään, joten valitsin omani.
Vihreän ja violetin.
Caroline, haluamme auttaa sinua.
Saanko tehdä saman kuin Emmy?
Kertoa peloistani.
Toki.
Vuorottelemme Emmyn kanssa, joten minä aloitan.
Pelkään, että unohdan potilaideni vanhempien nimet,
joten kirjoitan ne käteeni.
Pelkään, etten toivu leikkauksesta ennen kevättanssiaisia.
Minä pelkään sairaalan kellaria.
Pelkään kaikkia kellareita.
Minä pelkään nukutusta. Minua ei ole koskaan nukutettu.
Niin.
Minä pelkään,
etten täytä potilaideni odotuksia.
Tiedän, että he luottavat minuun.
Luin netistä, että leikkauspöydällä ollaan alasti.
Kukaan ei ole nähnyt minua alasti, saati lauma tuntemattomia.
Pelkään, etteivät he...
Pelkään, että he eivät ymmärrä.
Pelkään, että he eivät ymmärrä minua.
Caroline.
Hei.
Me ymmärrämme sinua.
Olet upea tyttö, ja varmistamme, että kaikki leikkaussalissa tietävät sen.
Hyvä on.
Suostun leikkaukseen.
Valmistelemme sinut.
Menen kertomaan Dianelle.
Tämä on mukavampi näin.
Tulen myöhemmin takaisin.
Voimmeko jutella?
Sanoisin kyllä, mutta olet vältellyt minua koko viikon.
Koska pilasit mahdollisuuteni kehittyä kirurgina,
ja se on mielestäni yhtä paha kuin pettäminen.
Mutta puhun sinulle, koska olet pomoni.
Tarvitsen leikkauksen.
Saamme taas leikata,
eikä Ndugulla ole tänään leikkauksia, ja tein kaiken, mitä hän pyysi.
Opiskele ABSITE-kokeeseen kuten me muutkin.
Mieti asiaa kannaltani.
Kun työskentelit Joe'sissa, etkö halunnut takaisin leikkaussaliin?
- En. - Miksi olet pomoni?
Beckman tarvitsee apua TAVR-menettelyssä.
Leikkaussali neljä.
- Pidä kiirettä. - Kiitos.
Tarkoitan sitä.
Jutellaan ajallaan.
Kiitos.
Reisivaltimo on puhjennut. Voisimme tehdä ensisijaisen korjauksen.
Siistitään reunat.
En ajatellut päivämme päättyvän näin.
Veit sanat suustani.
Ajattelin, että nautimme juustoja ja leikkeleitä huipulla. Huuhtelu.
En nähnyt ylhäältä mitään
ja olin varma, että hän vähintäänkin menettäisi jalkansa.
Joillakin käy tuuri.
Oli tuuria, että vaelsimme samaa reittiä.
Puristin, kiitos.
Kiitos tästä päivästä.
- Oli mukavaa. - Puhu omasta puolestasi.
Haluan ottaa uusiksi.
Vanhat ajat muistuivat mieleen. Sinä ja minä kentällä.
- Paljon verta, ei välineitä. - Ajaudumme haasteisiin.
Olisiko aamiaismajoitus niin kamala ajatus?
- Onko sivusuunnassa murtumia? - Ei.
Ja jos olisi?
Riippuu siitä, onko se vakaa vai siirtynyt.
Hyvä. Siirtynyt?
Levy ja ruuvit.
Tismalleen.
Ota sinä tämä.
Onko nilkkani murtunut?
Se on nyrjähtänyt pahasti.
Pidä se levossa, käytä jäitä ja painetta. Pidä jalka koholla.
Onko isäni tilasta tietoa?
Leikkaus on yhä kesken.
Hän jätti minut ja äitini, kun olin kuusi.
Meni uusiin naimisiin, perusti uuden perheen.
Tapasimme uudelleen vasta viime vuonna.
Hän pyysi minua patikkaretkelle, enkä halunnut mennä.
Hän pyysi minua pysymään polulla,
mutta halusin nähdä luolan ja vain...
Tarvitsin tilaa.
Joten hänen on selvittävä.
Kerromme heti, kun tiedämme jotakin.
Kiitos.
Ladataan vielä.
Loistava ratkaisu.
Uskon, että tämä onnistuu hyvin.
Käytän niittejä.
Sydän pysähtyy.
- Miksi? Mitä tapahtui? - Ei.
Menetämme hänet. Siirtykää.
Pois tieltä.
Aloitan elvytyksen.
Anna epinefriiniä.
Älä luovuta, Dorian.
Olet selvinnyt jo monesta.
Herää.
Hei.
- Miten Emmy voi? - Hei.
Hyvin. Happisaturaatio on noussut. Hän on taas oma itsensä.
Puhelimella ja miettii, missä olen.
Suurin piirtein.
- Carolinen leikkaus taisi onnistua. - Kyllä, kiitos tri Shepherdin.
Käyn katsomassa potilasta mutta tulen Emmyn lyö myöhemmin.
Hei.
Odotan yhä omaani.
Hänet vieroitettiin hapesta, ja elintoiminnot ovat hyvät.
Miten voit, Caroline?
Väsyttää hieman.
Ymmärrettävää kasvaimen poiston jälkeen.
Kauanko toipuminen kestää?
Hänen tilaansa on seurattava, mutta veikkaan hänen toipuvan nopeasti.
Tanssiaisista tulee huippujuttu.
Kukaan ei sano enää noin.
Sano, että hänellä on hauskaa, kuten normaali ihminen sanoisi.
Kiitos.
- Lähetän kuvia. - Parasta on.
Kiitos teille molemmille tyttäreni hyvästä hoidosta.
- Ei kestä. - Olemme melko hyvä tiimi.
Hei, Rosie.
Hänen pitäisi herätä pian.
Riitelimme vyölaukusta aamulla ennen lähtöä.
Hän sanoi, että patikoijilla on reppu täynnä tarvikkeita
ja he ovat varautuneita kaikkeen.
Mutta pidin pääni ja otin sen, koska se sopi asuuni.
Hän on varmasti nyt eri mieltä vyölaukusta.
Kiitos, että pelastit meidät.
Rosie, sinä pelastit hänet. Minä vain puhuin.
Se ei ollut vaikeaa. Se vain...
En vain tiennyt, mitä minun piti tehdä.
Mutta ilman sinua isäni ei olisi tässä.
Lisää epinefriiniä, kiitos.
Herää, Dorian.
Adams, jatka painelua.
Hyvä.
Herää.
- Herää. - Griffith, mitä näet?
Odota.
Kammiovärinä. Voimme antaa sähköä.
Selvä.
Lätkät, kiitos.
Tarkista pulssi.
- Tunnetko mitään? - En.
Ei pulssia.
Lataa 150. Irti.
Adams, irti!
Lucas! Hei, voit lopettaa.
Voit lopettaa.
Ja irti.
Lataa 170.
Irti.
Lataa 200.
Irti!
- Bailey! - Uudestaan. Irti.
Kirurgiopiskelijan Pikaopas
Tehohoito
Millin. Minulla on hyviä ja huonoja uutisia.
Hyvä uutinen on, että löysin leikkauksen.
Huono uutinen on, että Ndugu tarvitsee jonkun vetämään johdot potilaalleen.
Joten tekisitkö yhden ison palveluksen ja...
Oletko kunnossa?
Olen vastannut väärin kaikkiin kysymyksiin tänään.
- Reputan. - Et reputa.
Ja sitten olen työtön.
Joudun asumaan hippivanhempieni tai typerän veljeni luona.
Koe menee hyvin.
Osaan kaiken tämän.
Osaan kaiken ulkoa,
mutta koetta katsoessani pääni lyö tyhjää.
Rakastan tätä työtä.
En halua saada potkuja.
Taidat tarvita Yasuda-tekniikkaa.
Mikä se on?
Patentoitu opiskelutekniikkani.
Onnistumisprosentti on sata.
Sata pätee siis sinuun, eikö?
Haluatko, että autan?
Entä leikkauksesi?
Menen leikkaukseen huomenna.
Hyvä on. Joten...
Aloitetaan.
No niin.
Päivitit Rosien tiedot.
Ajattelin päivittää muistiinpanosi ennen kuin jatkan opiskelua.
Kiitos.
Kwan.
Olen seurannut sinua koko päivän.
Pärjäät kokeessa hienosti, eikä se ole tuuria.
Pärjäät, koska olet ahkera ja valmistautunut.
Tiedät, mitä teet.
Muista se, kun olet kokeessa.
Kiitos.
Mutta kannattaako silti käyttää niitä sukkia?
Joo.
Ja pese ne käsin.
Niinpä.
Oletko yhä täällä?
Seuraan hänen tilaansa.
Lähetin harjoittelijat kotiin.
ABSITE on huomenna.
Olet auttanut heitä hienosti.
Kuten myös häntä.
Ei tunnu siltä.
Hän on elossa,
mutta kuka tietää, missä kunnossa hän on, jos hän herää.
Ja harjoittelijat...
Luulin auttaneeni heitä.
Luulin, että toistot ja keskittyminen valmistaisivat heidät kaikkeen.
Mutta tämä?
Häntä ammuttiin lähietäisyydeltä, kun hän oli matkalla töistä kotiin.
Ja hän on vain yksi tuhansista aseväkivallan uhreista,
jotka päätyvät sairaalaan joka vuosi.
Yksi tuhansista, jolle tehdään useita leikkauksia.
En osaa valmistaa harjoittelijoita siihen.
En halua valmistaa heitä siihen.
En ole itsekään valmis siihen.
Kukaan ei ole, Bailey
Kukaan ei ole.
- Hei. - Hei.
Miten Rosie voi?
Hyvin. Järkyttynyt mutta kunnossa.
Opetimme juuri 19-vuotiasta tyrehdyttämään verenvuodon.
Miksemme opettaisi sitä kaikille?
Mieti, montako onnettomuutta tapahtuu joka päivä ja kuinka moni kuolee,
koska paikalla ei ole osaavaa henkilöä.
Voisimme kuvata videoita, järjestää koulutusta, tehdä nettisivut.
Jos vuodon tyrehdyttämistä opetettaisi kuten elvytystä,
voisimme pelastaa useita ihmisiä.
Mitä mieltä olet?
Loistava idea.
Niinkö?
Pystyisitkö rahoittamaan sitä?
Vaikkapa vain tutkimusta ja kehitystyötä?
Minun täytyy tarkistaa, paljonko varoja on jäljellä.
Selvä.
Tästä tulee hieno juttu.
Tule.
Tämä on anteeksipyyntöni.
Voisit vain sanoa olevasi pahoillasi.
Selvä. Vien tämän Helmille.
Hyvä on.
Olin menettää raskaana olevan äidin toissapäivänä.
Mietin häntä taukoamatta.
Huolehdin jatkuvasti, hengittävätkö potilaani keskellä yötä.
Jo.
Kirjauduin keskellä yötä sairaalan järjestelmään
tarkistamaan potilaideni verenpaineet.
Olen siis yhä täällä.
Mutta olen kauhuissani.
Olet loistava kirurgi.
Siksi sinut halutaan molemmille osastoille.
Virheitä sattuu. Olet sanonut sen minulle ainakin 20 kertaa.
Miksi sitten teet yhä virheitä?
Vois siirtyä synnytysosastolle. Minä pärjään.
Etkö syö illallista Emmyn kanssa?
Hänellä on uusi bestis.
Olen menneen talven lumia.
Kiitos aiemmasta.
Sanoit kivoja asioita Carolinelle ja hänen äidilleen.
Valehtelin. Olet surkea Gem Crushissa. En anna sinulle enää puhelintani.
- Mutta antaisit minun operoida. - Olen nähnyt kätesi.
Haluan sanoa jotain,
ja se pelottaa minua.
Kakistan sen tapani mukaan ulos.
Lähtisitkö kanssani ulos joku kerta?
Taisin tulkita tilanteen väärin.
Olit vain kohtelias tänään ja ostit minulle kahvin.
Unohda, että sanoin mitään.
Ei, mutta...
Minulla on sekava eroprosessi kesken.
Vaimoni on yhä Texasissa, joten...
Hei. Emmyn vanhemmat ovat perhehuoneessa.
Puhun heille mielelläni, vai...
Tulen mukaasi.
Selvä.
Oletko kunnossa?
Olen.
Olen kokenut saman.
On vaikeaa, kun pöydällä makaava henkilö ei ole vain potilas.
En voinut lopettaa.
Bailey käski minua, mutta en pystynyt.
Se on kai ollut ongelmani koko ajan.
En osaa päästää irti.
Tiedätkö, miten STEP-toimenpide tuli mieleeni?
Olet ABSITE-nero?
Mietin sinua.
Puolustat potilaitasi rohkeasti piittaamatta siitä, kuka on paikalla.
En ole uskaltanut ottaa riskejä, jos en ole ollut varma.
Olen pelännyt, että se asettaa potilaani vaaraan,
mutta riskien välttely on vielä vaarallisempaa.
Opin sen sinulta.
Olen urheampi lääkäri sinun ansiostasi.
Olen parempi lääkäri sinun ansiostasi.
Aivomme sopeutuvat jatkuvasti vallitsevaan tilanteeseen.
Hei.
Paljonko kello on?
- Koe alkaa viiden minuutin kuluttua. - Mahdotonta.
Juurihan me nukahdimme.
- Koe alkaa viiden minuutin kuluttua! - Tiedän!
Voi...
Juokse!
Aivomme korvaa tarpeettoman tiedon
uudemmilla, sopivammilla ideoilla.
Onko se oppitunti?
Teemme myös opetusvideoita, vapaaehtoistyötä.
Kuulostaa toiminnalta, jota Fox-säätiö voi tukea.
Voimme aloittaa Grey-Sloanissa. Jos se toimii,
voimme laajentua kaikkiin Fox-säätiön sairaaloihin.
Oletko puhunut kirurgian ylilääkärin kanssa?
En halua aiheuttaa minkäänlaista aviokriisiä.
Kyllä. Teddy piti ideasta.
En halunnut, että hän joutuu pyytämään sinulta rahaa.
- Joten... - Totta. Kirkko ja valtio.
- Tismalleen. - No niin, tri Hunt.
Tutkin harkinnanvaraista rahastoamme ja katson, mitä löydän.
Aivomme tekevät nämä päätökset puolestamme, pidimme siitä tai emme.
Kokeen 240 kysymystä on jaettu kahteen 150 minuutin osioon.
Välissä on 45 minuutin vapaaehtoinen tauko.
Palautettuanne ensimmäisen osion, ette voi palata siihen.
LYKKYÄ TYKÖ!
Kirjoittakaa lupakoodinne ja aloittakaa.
Ne auttavat meitä pitämään kiinni tärkeistä asioista
ja tekevät tilaa tuleville asioille.
GREYN ANATOMIA
Käännös: Katja-Maj Riikonen